# Ekos

L'Ekos és una eina de control de l'observatori i automatització avançada multiplataforma (&Windows;, &MacOS;, &Linux;) amb un enfocament particular en astrofotografia. Es basa en un marc de treball extensible i modular per a realitzar tasques comuns de l'astrofotografia. Això inclou un GOTO altament exacte que utilitza el solucionador d'astrometria, la capacitat de mesurar i corregir els errors de l'alineació polar, funcions per a l'enfocament i guiatge automàtics, i la captura d'una sola o d'una pila d'imatges amb la implementació de la roda de filtres. L'Ekos se subministra amb el &kstars;.

Vídeo d'introducció a l'Ekos

Característiques:

- Controla el telescopi, els CCD (i DSLR), la roda de filtres, l'enfocador, el sistema de guiatge, la unitat d'òptica adaptativa i qualsevol dispositiu auxiliar compatible amb INDI des de l'Ekos.

- Guiatge automàtic natiu incorporat amb implementació per al tramat automàtic entre exposicions i admet dispositius amb òptica adaptativa, a més de sistemes de guiatge tradicionals.

- Uns GOTO extremadament precisos que utilitza el solucionador «astrometry.net» (tant en línia com fora de línia).

- Carrega i orienta: carrega una imatge FITS, fa coincidir les coordenades resoltes i centra la muntura a les coordenades exactes de la imatge per obtenir el mateix fotograma desitjat.

- Mesura i corregeix els errors de l'alineació polar emprant el solucionador «astromety.net».

- Eina d'assistència per a l'alineació polar de fàcil ús. Una eina molt ràpida i fiable per alinear els pols amb la muntura equatorial alemanya.

- Captura i enregistra fluxos de vídeo en el format SER.

- Programador totalment automatitzat per a controlar tot l'equip de l'observatori, seleccioneu els millors objectius per a l'obtenció de les imatges, indicant les condicions i restriccions actuals, vigileu les condicions meteorològiques i captureu les vostres dades mentre esteu fora.

- Biblioteca fosca intel·ligent: Tots els fotogrames foscos amb diferents ajustaments d'agrupament/temperatura/fotograma es desaran per a un ús futur. L'Ekos tornarà a utilitzar els fotogrames foscos de forma intel·ligent sense fer captures innecessàries. Podeu configurar quant de temps voleu tornar a utilitzar tots els fotogrames foscos.

- Defineix múltiples perfils de controlador per als ajustaments a local i remot. Alterneu-los amb facilitat.

- Modes d'enfocament automàtic i manual que utilitzen el mètode radi de mig flux (Half-Flux-Radius -HFR-).

- Inversió del meridià desatès de forma automàtica. L'Ekos realitzarà l'alineació després de la inversió del meridià, el calibratge, l'enfocament i el guiatge per a la represa de la sessió de captura.

- Enfocament automàtic entre exposicions quan se supera un límit HFR configurable per l'usuari.

- Potent cua de la seqüència per a la captura per lots d'imatges amb prefixos opcionals, marques de temps, selecció de la roda de filtres i molt més.

- Exporta i importa els conjunts de cua de la seqüència com a fitxers de cua de la seqüència de l'Ekos (.esq).

- Centra el telescopi en qualsevol lloc d'una imatge FITS capturada o qualsevol FITS amb el sistema de coordenades mundial (World Coordinate System -WCS-).

- Captura automàtica del camp pla, simplement establiu la ADU desitjada i deixeu que l'Ekos faci la resta.

- Interromp i reprèn automàticament les tasques de l'exposició si els errors del guiatge superen un valor configurable per l'usuari.

- Implementa la manipulació de la cúpula.

- Integració completa amb el planificador de l'observació i el mapa del cel del &kstars;.

- Completament programable a través de scripts mitjançant DBus.

- S'integra amb tots els dispositius natius de l'INDI.

&tool-ekos-setup; &tool-ekos-user-interface; &tool-ekos-profile-wizard; &tool-ekos-profile-editor; &tool-ekos-logs; &tool-ekos-capture; &tool-ekos-focus; &tool-ekos-guide; &tool-ekos-align; &tool-ekos-scheduler; &tool-ekos-tutorials;