# Mòdul de coordenades planetàries

El mòdul de càlcul de coordenades planetàries Coordenades planetàries

El mòdul de coordenades planetàries calcula dades sobre la posició de qualsevol cos major del sistema solar per a qualsevol data, hora i emplaçament geogràfic. Simplement seleccioneu el Cos del sistema solar de la llista desplegable, i especifiqueu la data, hora i coordenades geogràfiques desitjades (aquests valors es prendran de les preferències actuals del &kstars;). Després es calcularan i mostraran les coordenades equatorials, horitzontals i eclíptiques del cos.

Aquest mòdul disposa d'un mode de treball per lots. Per a utilitzar-lo, haureu de generar un fitxer d'entrada en el qual cada línia especifiqui valors per als paràmetres d'entrada (cos del sistema solar, data, hora, longitud i latitud). Podeu especificar un valor constant per a algun dels paràmetres a la finestra de la calculadora (aquests paràmetres seran obviats al fitxer d'entrada). També podeu especificar quins dels paràmetres de sortida s'hauran de calcular (coordenades equatorials, horitzontals, eclíptiques heliocèntriques i eclíptiques geocèntriques). Finalment, especifiqueu els noms per als fitxers d'entrada i de sortida, i premeu el botó Executa per a generar el fitxer de sortida amb els valors calculats.